OzLabs/hebrew-wiki-articles huggingface dataset:
ואלרי קרפין

ואלרי גיאורגייביץ' קרפין (ברוסית: Валерий Георгиевич Карпин; נולד ב-2 בפברואר 1969, בנרבה שבאסטוניה) הוא כדורגלן עבר רוסי וכיום מאמן נבחרת רוסיה בכדורגל ומועדון הכדורגל רוסטוב.
==ביוגרפיה==
אבותיו ממשפחה רוסית בשם "קארפ" שהתגוררו בעיירה ליסאקו צפונית לאגם פייפסי. יש לו אזרחות אסטונית, רוסית וספרדית. הוא נשוי בשלישית ויש לו ארבע בנות.
===קריירה===
קרפין החל לשחק כדורגל בבית הספר לספורט בעיר מגוריו נרבה. לאחר ששיחק במספר קבוצות בחבר המדינות וזכה בשלוש אליפויות רוסיה ובגביע הרוסי במדי ספרטק מוסקבה, עבר לליגה הספרדית ושיחק בריאל סוסיאדד, ולנסיה, סלטה ויגו במדיה זכה בגביע האינטרטוטו.

קרפין שיחק במדי נבחרת רוסיה במונדיאל 1994, יורו 1996 ומונדיאל 2002 ורשם במדיה 17 שערים ב-72 הופעות.

===אימון===
באפריל 2009 מונה למאמנה של ספרטק מוסקבה, לאחר פיטוריו של מיכאל לאודרופ. קרפין אימן בקבוצה עד מרץ 2014.

באוגוסט 2014 חתם לשנתיים כמאמן מיורקה. ב-10 בפברואר 2015 פוטר מתפקידו.

לקראת עונת התמנה לתפקיד מאמן טורפדו ארמאוויר, העולה החדשה לליגת המשנה, אך בסיום העונה ירד עמה בחזרה לליגה השלישית ועזב את הקבוצה בהסכמה הדדית.

ב-19 בדצמבר 2017, 10 מחזורים לסיום העונה, התמנה לתפקיד מאמן קבוצת הכדורגל רוסטוב.

ביולי 2021 מונה למאמן נבחרת רוסיה בכדורגל במקומו של סטניסלב צ'רצ'סוב. במרץ 2022 חזר לאמן את רוסטוב במקביל.
===תארים===
;ספרטק מוסקבה
* אליפות רוסיה: 1992, 1993, 1994
* הגביע הרוסי: 1992

;סלטה ויגו
* גביע האינטרטוטו: 2000

==קישורים חיצוניים==

* 

==הערות שוליים==

קטגוריה:קשרי כדורגל רוסים
קטגוריה:כדורגלנים רוסים
קטגוריה:קשרי כדורגל סובייטים
קטגוריה:כדורגלנים סובייטים
קטגוריה:כדורגלני צסק"א מוסקבה
קטגוריה:כדורגלני ספרטק מוסקבה
קטגוריה:כדורגלני ריאל סוסיאדד
קטגוריה:כדורגלני ולנסיה
קטגוריה:כדורגלני סלטה ויגו
קטגוריה:מאמני כדורגל רוסים
קטגוריה:מאמני ספרטק מוסקבה
קטגוריה:מאמני מיורקה
קטגוריה:מאמני רוסטוב
קטגוריה:מאמני נבחרת רוסיה בכדורגל
קטגוריה:כדורגלני נבחרת רוסיה
קטגוריה:כדורגלני מונדיאל 1994
קטגוריה:כדורגלני מונדיאל 2002
קטגוריה:כדורגלני יורו 1996
קטגוריה:רוסים שנולדו ב-1969
פולחן החובבנות

פולחן החובבנות: איך האינטרנט של ימינו הורס את התרבות שלנו (באנגלית: The Cult of the Amateur: How Today's Internet Is Killing Our Culture) הוא ספר מאת מבקר האינטרנט אנדרו קין אשר יצא בשנת 2007. 

קין, שנולד באנגליה ב-1960, עסק רוב שנותיו בהיי-טק. בספריו ומאמריו הוא יצא בביקורת נגד פלטפורמות באינטרנט הנותנות לגולשים במה ליצירת תוכן ללא בקרה או פיקוח. בספרו האחרון, "כת החובבנות", הוא טוען כי כתיבה חובבנית בבלוגים, קטעי וידאו לא מקצועיים ביוטיוב, תמונות של צלמים לא מנוסים ועוד, כל אלה פוגעים באבני היסוד של התרבות, וכי בשל היותנו חברה היוצרת תכנים באינטרנט, אנו כת של חובבנות.

לפי משנתו של קין, השימוש באינטרנט לא רק שלא מועיל, אלא אף פוגע קשות במין האנושי. האגואיזם והנרקיסיזם הם שמובילים את האנושות כיום. "מיליוני קופים יוצרים יערות דיגיטליים של בינוניות", כך כותב בספרו. 

בתחילת הספר מוזכר משפט הקוף המקליד שבניסוח פופולרי אומר שאם יינתנו לאינסוף קופים אינסוף מכונות כתיבה, לפחות מחלק מהם יצאו יצירות אמנות. לפי הספר, כיום, בעולם המבוסס על דיגיטציה ואינטרנט, מכונות הכתיבה הן המחשבים המחוברים לרשת, ואינסוף הקופים הם אנחנו, צרכני האינטרנט. הרשת מוצפת בתכנים רחבים ובינוניים שאנו מעלים, תכנים שעל פי קין יוצרים היצע של מידע רדוד המשפיע על דפוסי ההתנהגות והחברה שלנו. האינטרנט משמש כמראה של התרבות שלנו. לטענתו של קין, המדיה המסורתית נמצאת בסכנת הכחדה ונאלצת לפנות את מקומה לרשתות חברתיות מקוונות ולפורטלי מוזיקה.
 
קין מסתמך על כך שמכירות העיתונים ירדו בכ-20 אחוזים משנת 2000 ועד 2006, ולעומתם עלתה הפופולריות של אתרי אינטרנט כמו יוטיוב, מייספייס ועוד. נטען כי אידיאל הדמוקרטיזציה מוביל את החברה לקטול את מקצועיותה של המדיה המסורתית. יש להשתמש באינטרנט לעידוד יצירתיות וחדשנות תוך שמירה על סטנדרטים מקצועיים, אמינות ומהימנות.

קין קורא לחברה לדרוש כי הגולשים ישאו באחריות על התכנים שהם מפרסמים.

==ראו גם==
* האם גוגל הופך אותנו לטיפשים?

== קישורים חיצוניים ==
* מישקו קאקוטאני, [http://www.nytimes.com/2007/06/29/books/29book.html?_r=1&oref=slogin כת החובבנות - מאמר ביקורת] , הניו יורק טיימס, 29 ביוני 2007
* 

קטגוריה:ספרי 2007
קטגוריה:תרבות אינטרנט
דייוויד ונהם

דייוויד ונהם, [[2014]]
דייוויד ונהם (באנגלית: David Wenham; נולד ב-21 בספטמבר 1965) הוא שחקן קולנוע אוסטרלי, התפרסם כפאראמיר בטרילוגיית "שר הטבעות", כדיליוס בסרט "300" ובדמותו קארל בסרט "ואן הלסינג".

==ביוגרפיה==
ונהם נולד בפרבר מארקוויל שבסידני, אוסטרליה. הוא בנם של קאת' וביל ונהם; לוונהם חמש אחיות ואח אחד. ונהם גדל בבית קתולי ולמד במוסד הנוצרי-קתולי "תיכון האחים".

==קריירה==
את דרכו החל ונהם בסרטים אוסטרלים, הסרט הראשון בו הופיע בתפקיד ראשי והתפרסם ברמה המקומית היה "הבנים".

בשנת 2001 הופיע ונהם לראשונה בהפקה הוליוודית, כאשר גילם בדרמה מוזיקלית "מולין רוז'" דמות משנית בשם אודרי. ונהם הופיע בשנה שלאחר מכן בהפקתו של פיטר ג'קסון "שר הטבעות: שני הצריחים", כשגילם את דמותו הספרותית של פאראמיר, מפקד המשמר של גונדור.

ב-2004 הופיע ונהם במותחן האימה "ואן הלסינג", בסרט גילם את דמותו הקומית של קארל, נזיר ועוזרו המשעשע של צייד הערפדים ד"ר ואן הלסינג. ונהם הופיע גם בחלק השלישי בטרילוגיית סרטי הפנטזיה של פיטר ג'קסון "שר הטבעות: אחוות הטבעת"; בסרט גילם ונהם פעם נוספת את דמותו של פארמיר.

תפקידו ההוליוודי המשמעותי הבא היה באפוס המלחמתי האלים של זאק סניידר "300", אשר מתאר בצורה ויזואלית מרשימה את קרב תרמופילאי. בסרט גילם ונהם את דמותו של המספר ואת דיליוס, חיילו הנאמן של לאונידס הראשון מלך ספרטה (ג'רארד באטלר); בסצנה מהסרט מחזיר דיליוס את המגן של ליאונידס לאשתו, המלכה גורגו, לאחר שזה נהרג בקרב.

ב-2008 שיחק ונהם בדרמה הרומנטית "אוסטרליה". בסרט גילם את ניל פלטצ'ר, מנהל תחנת הבקר אשר זומם להשתלט על אדמותיה של גיבורת הסרט ליידי שרה אשלי. ב-2009 השתתף במותחן הפשע של מייקל מאן "אויבי הציבור".

בשנת 2013 ביים וכתב סרט קצר שנכלל באנתולוגיה "ההפיכה", המורכבת מ-18 סיפורים קצרים. 

בשנת 2016 שיחק בסרט הדרמה "סארו - הדרך הביתה" המבוסס על סיפור אמיתי, לצידם של דב פאטל, רוני מארה וניקול קידמן.

במאי 2020, פורסם ש ונהם לוהק לתפקיד ראשי בסדרת הטלוויזיה של נטפליקס, אני אף אחת.<ref></ref>

==חיים אישיים==
לוונהם שתי בנות מחברתו קייט אגניו.

== פילמוגרפיה ==
=== קולנוע ===

*להשתולל מכעס (1992)
*הבריחה מאבסולום (1994)
*קוסי (1996)
*הבנים (1998)
*עיר אפלה (1998)
*מולוקאי: סיפורו של האב דאמיין (1995)
*יותר טוב מסקס (2000)
*מולין רוז' (2001)
*הבנק (2001)
*קרוקודייל האנטר - מסלול התנגשות (2002)
*שר הטבעות: שני הצריחים (2002)
*שר הטבעות: שיבת המלך (2003)
*ואן הלסינג (2004)
*שלושה דולרים (2005)
* ההצעה (2005)
*300 (2007)
*חיי נישואין (2007)
*הילדים של הונג שי (2008)
*אוסטרליה (2008)
*אויבי הציבור (2009)
*האפיפיורית יוהנה (2009)
*בלינקי ביל הסרט (2015) - דיבוב
*גולדסטון (2016)
*סארו - הדרך הביתה (2016)
*In Like Flynn (2018)
*Dirt Music (2020)
*פיטר ראביט 2 (2021) - דיבוב 
*אלביס (2022)

=== טלוויזיה ===

* After the Deluge (2003) - סרט טלוויזיה 
* Killing Time (2012-2011) 
* Better Man (2013) 
*קצה האגם (2017-2013) 
*Banished (2015) 
* איירון פיסט (2017)
* Wake in Fright (2017)
*רומפר סטומפר (2018)
*Les Norton (2019)
* מכתב למלך <small>(אנ')</small> (2020) 
* The Moth Effect (2021) 
*אני אף אחת (2022)
*ג'ו אקזוטיק נגד קרול (2022)

==קישורים חיצוניים==

==הערות שוליים==

קטגוריה:שחקני קולנוע וטלוויזיה אוסטרלים
קטגוריה:בוגרי אוניברסיטת סידני המערבית
קטגוריה:אוסטרלים שנולדו ב-1965
סימון קר

סימון קר (בדנית: Simon Kjær, ; נולד ב-26 במרץ 1989 בעיר הורסנס שבמזרח יוטלנד) הוא כדורגלן דני המשחק בעמדת הבלם בנבחרת דנמרק, בה הוא משמש גם כקפטן.

==קריירת מועדונים==
קר החל את הקריירה שלו בקבוצה קטנה בשם "לונד" ליד עיר הולדתו, בטרם עבר לקבוצת הנוער של מועדון מיטיולן מליגת העל הדנית. את משחק הבכורה שלו במדי הקבוצה קיים במסגרת "טורניר ויאסאט" (טורניר חד-פעמי שנערך בסיום עונת , בעקבות אי הצלחתה של נבחרת דנמרק להעפיל למונדיאל 2006, וסיום הליגה בתאריך מוקדם בשל משחקי מהמונדיאל). באוגוסט 2007 נבחן בריאל מדריד, אך לא עבר לבסוף מכיוון שמיטיילן סרבה להצעה הכספית של הספרדים. לאחר כישלון המשא ומתן עם ריאל, חתם קר חוזה ל-5 שנים במיטיולן. בפברואר 2008, חתם קר על חוזה עם קבוצת פאלרמו האיטלקית לחמש שנים. תמורת סכום העברה של 4 מיליון אירו.

באוגוסט 2008 עבר קר לפאלרמו. את הופעת הבכורה שלו ערך ב-26 באוקטובר במשחק הליגה נגד פיורנטינה, כאשר נכנס כמחליף במחצית. יכולתו הטובה במשחקי פאלרמו הקנתה לו מקום בהרכב הקבוצה, ובעונתו הראשונה שותף ב-27 משחקים. בעונתו השנייה בקבוצה המשיך קר את יכולתו המצוינת, ושותף ב-35 משחקים.

ב-8 ביולי 2010 עבר קר לקבוצת וולפסבורג המשחקת בבונדסליגה. ב-3 ביולי 2013 חתם לארבע שנים בליל הצרפתית. ב-17 ביוני 2015 חתם בפנרבחצ'ה הטורקית. ב-2 באוגוסט 2017 חתם קר בסביליה לחמש שנים. ב-2 בספטמבר 2019 הושאל קר לאטאלנטה לעונה אחת אך כבר בינואר 2020 הועבר למילאן.

==נבחרת לאומית==
בפברואר 2009 זומן קר לנבחרת דנמרק לאחר שהמאמן מורטן אולסן התרשם מיכולתו הטובה בפאלרמו. אך את הופעת הבכורה שלו ערך רק לאחר ארבעה חודשים ב-6 ביוני 2009, במוקדמות מונדיאל 2010 נגד נבחרת שוודיה. קר היה חבר גם בסגל הנבחרת הלאומית למונדיאל 2010, הוא פתח בהרכב נבחרתו בשני המשחקים הראשונים אך ספג בכל אחד מהם כרטיס צהוב, והורחק מהמשחק האחרון.

במהלך המשחק הראשון של יורו 2020, מול , התמוטט חברו לנבחרת דנמרק כריסטיאן אריקסן. קר היה הראשון שניגש אריקסן וביצע בו פעולות החייאה שהצילו את חייו. עם פינוי של אריקסן דאג לשמור על פרטיותו תוך הרחקת צוותי הצילום וקריאה לשאר שחקני הנבחרת להקפתו. בנוסף גם ניחם את זוגתו של אריקסן.

נכלל בסגל נבחרת דנמרק לטורניר יורו 2024.

== תארים ==
מילאן
* אליפות איטליה: 2021/2022

== קישורים חיצוניים ==

* 

==הערות שוליים==

קטגוריה:כדורגלנים דנים
קטגוריה:בלמי כדורגל דנים
קטגוריה:הורסנס: כדורגלנים
קטגוריה:כדורגלני מיטיולן
קטגוריה:כדורגלני פלרמו
קטגוריה:כדורגלני וולפסבורג
קטגוריה:כדורגלני רומא
קטגוריה:כדורגלני ליל
קטגוריה:כדורגלני פנרבחצ'ה
קטגוריה:כדורגלני סביליה
קטגוריה:כדורגלני אטאלנטה
קטגוריה:כדורגלני מילאן
קטגוריה:כדורגלני נבחרת דנמרק
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים דנים באיטליה
קטגוריה:ספורטאים דנים בגרמניה
קטגוריה:ספורטאים דנים בצרפת
קטגוריה:ספורטאים זרים בטורקיה
קטגוריה:ספורטאים דנים בספרד
קטגוריה:דנים שנולדו ב-1989
אזמל

אזמלים שונים
אִזְמֵל הוא מכשיר המשמש לחציבה, חיתוך או חריטה בחומרים קשים כגון עץ, אבן ולעיתים אף לחריטה במתכות רכות.

בעבר שימשו אזמלים לעיצוב כלי עץ שונים כאשר האזמל היה עשוי מעצמות בעלי חיים וכפטיש להכאה שימשה אבן.

השימוש באזמל הידני נעשה תוך כדי הכאה על קצהו העליון בדרך כלל בעזרת פטיש.

האזמל החשמלי או הפנאומטי (פטיש אוויר) הוא אזמל שמורכב על מנגנון חשמלי או מנגנון המופעל בלחץ אוויר שמבצע את ההכאה על קצהו העליון.

ישנו סוג נוסף של אזמל הנועד לביקוע עץ. לאזמל זה אין ידית והוא נראה כמו משולש חד זווית.

אזמל שונה הוא אזמל כירורגי רפואי (Medical scalpel) המכונה גם סקלפל המשמש בניתוחים ולצרכים רפואיים שונים.

==קישורים חיצוניים==

* 

קטגוריה:כלי חיתוך
קטגוריה:נגרות: כלי עבודה
כתב דוואנגרי

עמוד של ה[[ריג ודה מהמאה ה-19 הכתוב בסנסקריט בכתב דוונאגרי]]
ה[[מנטרה ההינדואיסטית אום בכתב דוונאגרי]]
כתב דֶּוַונַאגַּרִי (देवनागरी, Devanāgarī) היא מערכת כתב מסוג אבוגידה המשמשת בהודו ובנפאל. מערכת כתב זו מכונה גם נַאגַּרִי (Nāgarī), על שם הכתב שממנו הוא התפתח.

דוונאגרי נכתב משמאל לימין, ואין בו חלוקה לאותיות גדולות וקטנות. מאפיין של כתב זה הוא קו אופקי המחבר אותיות שונות בחלקן העליון. דוונאגרי הוא שיטת הכתב העיקרית של הינדית, מראטהית ונפאלית, והחל מהמאה ה-19 הוא החל להיות גם הכתב הנפוץ של סנסקריט. כיום, נעשה שימוש בדוונאגרי גם בבוג'פורית, גוזארי, פאהארי (גארוואלי וקומאוני), קונקאני, מגאהי, מאיטהילית, מראווארי, ביהלית, נפאל בהאסה וסאנטלית, ולעיתים גם בסינדית, שרפה וקשמירית, ובעבר השתמשו בכתב זה גם בגוג'ראטית. חלק מהשפות האלה נכתבות גם בכתב ערבי.
{| class="wikitable" width="auto" style="text-align: center"
|+התפתחות צורות העיצורים מן הבראהמי לגופטה ולדוונגרי<ref>Evolutionary chart, Journal of the Asiatic Society of Bengal 7, 1838 [https://archive.org/stream/journalofasiatic775asia#page/n101]</ref>
!
|k
|kh
|g
|gh
|ṅ
|c
|ch
|j
|jh
|ñ
|ṭ
|ṭh
|ḍ
|ḍh
|ṇ
|t
|th
|d
|dh
|n
|p
|ph
|b
|bh
|m
|y
|r
|l
|v
|ś
|ṣ
|s
|h
|-
!בראהמי
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|-
!גופטה 
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|12x12 פיקסלים
|-
!דוונאגרי
|क
| ख 
|ग
|घ
|ङ 
|च
|छ
|ज 
|झ
|ञ 
|ट 
| ठ
|ड 
|ढ
| ण
| त 
| थ
|द
|ध
| न 
|प
| फ
|ब
|भ
| म
| य
|र
|ल
|व
|श
|ष
| स
| ह
|}

== קישורים חיצוניים ==

* 
* 

==הערות שוליים==

*
קטגוריה:אבוגידה
קטגוריה:הודו: שפות
מה קרה? (סרט קצר)

מה קרה? הוא סרט קצר שכתב וביים אברהם הפנר בשנת 1988, אשר הוקרן במסגרת פסטיבל הקולנוע ירושלים. מככבים בו אילן דר, עליזה רוזן ודורון צברי.

==עלילת הסרט==
הסרט מחולק לשני חלקים. החלק הראשון מצולם כמוקומנטריה, ובו דמותה חסרת השם של עליזה רוזן מספרת במונולוג למראיינה, אברהם הפנר, את סיפור חייה. היא מספרת על ימי ילדותה בתקופת השואה, כיצד ניצלה מהנאצים, עלתה לארץ, שירתה בצבא, קיבלה כספי שילומים ולבסוף החליטה ללמוד להיות אחות. בהמשך מספרת הדמות על חלום שחלמה בעקבות קריקטורה אנטישמית שהתפרסמה, ובו חזרה לילדותה ונמלטה מהנאצים. בשלב זה מסתיים המונולוג והמראיין, אברהם הפנר, מתחיל בדיאלוג פוליטי עם דמותה של רוזן. בדיאלוג אומרת דמותה של רוזן כי סופו של העם היהודי ומדינת ישראל קרב.

בסיומו של החלק הראשון רוזן מדברת ישירות אל המצלמה ומדברת על הסרט שאנחנו- הקהל- עומדים לראות. היא מספרת בהגחכה על דעותיו ואמונותיו הפוליטיות של הפנר שמשתקפות, לדבריה, בסרט שעומד להיות מוקרן. היא חותמת את חלקו הראשון של הסרט באומרה שכל מה שיהיה בהמשך הסרט הוא לא באמת החרדות והחלומות של הפנר. דמותה של רוזן אומרת שהיא- היא החלום שלו.

חלקו השני של הסרט הוא דרמה עלילתית המספרת את סיפורם של אב ובנו. גיא, הבן, הוא חייל קרבי המשרת בגדה. לאורך הסרט הוא נקלע לשני מקרים של התקלות בפורעים ערבים. במקרה הראשון הוא רודף אחר מיידי אבנים. כשהוא משיג אותו ותופס אותו, הוא רואה שמכנסיו רטובים משתן.

במקרה השני גיא מסייר עם היחידה שלו בכפר ערבי עוין, כאשר חבורת מפגינים אלימה תוקפת אותם. גיא רודף אחרי אחד המפגינים, ולבסוף הוא משיגו ומכה אותו עד זוב דם.

בהמשך הסרט מתואר בוקר שגרתי בחייו של אביו של גיא (אילן דר), ששמו אינו ידוע. האב מתעורר מחלום בלהות, פותח בשגרת הבוקר שלו ויוצא לעבודתו כרופא. ליד המכונית מחכה לו דמותה של עליזה רוזן- אחות במקצועה- והוא נותן לה "טרמפ" לבית החולים. בזמן הנסיעה השניים משוחחים- דמותה של רוזן מבחינה שמשהו אינו כשורה עם אביו של גיא, והוא מספר לה שהוא לא ישן בלילות בגלל שבנו משרת בגדה. השניים מגיעים לבית החולים, מופתעים לגלות שגיא עומד בחניה, לבוש מדים, וממתין. דמותה של עליזה רוזן נפרדת לשלום מאביו של גיא והולכת לדרכה. אביו של גיא יוצא מהמכונית ושואל את בנו מה הוא עושה כאן. הבן מספר לאביו שהוא הרג היום אישה.

[[עליזה רוזן מדברת בחלקו הראשון של הסרט.]]

==מוטיבים==
"מה קרה?" מתאפיין במוטיב מרכזי של חלום בתוך חלום. בחלקו העלילתי של הסרט, כל אפיזודה מתחילה כאשר הדמות מתעוררת מחלום. מוטיב זה קשור ומושפע מחלקו הראשון, המוקומנטרי, של הסרט, ובו דמותה של עליזה רוזן מקבילה את מצבה הנפשי ל"חלום בתוך חלום".

קטגוריה:סרטים ישראליים קצרים
קטגוריה:סרטים מוקומנטריים
קטגוריה:סרטי 1988
קטגוריה:סרטי אברהם הפנר
קטגוריה:סרטים ישראליים משנת 1988
עכבת כניסה

עכבת הכניסה, <math>Z_L</math> היא העכבה השקולה בכניסה למעגל
עכבת הכניסה של מעגל חשמלי או של רכיב חשמלי היא העכבה החשמלית המורגשת בכניסה אליו לפי משפט תבנין. עכבת הכניסה של מעגל מוגדרת כיחס שבין משרעת המתח החשמלי של מקור מתח המחובר לכניסה של המעגל לבין משרעת הזרם החשמלי הזורם דרכו כתוצאה ממתח זה. במעגלי זרם ישר ובמעגלים חסרי קיבול והשראות עכבת הכניסה היא מספר ממשי והיא נקראת התנגדות כניסה.

למכשירי מדידת מתח כמו מד מתח ואוסצילוסקופ התנגדות כניסה גדולה מאוד (מסדר גודל של מגה-אוהם), כך שהמתחים במעגל אינם מושפעים מחיבורם למעגל. מגבר מתח נחשב טוב אם התנגדות הכניסה שלו גדולה, כך שרוב המתח נופל עליו ולא על ההתנגדות הפנימית של מקור המתח, ובנוסף לא זורם דרכו זרם משמעותי ולכן הוא אינו צורך הספק רב. לעומת זאת מגבר זרם נחשב טוב אם התנגדות הכניסה שלו נמוכה, כך שמקור זרם יכול להזרים דרכו זרם מבלי שנופל עליו מתח משמעותי.

ניתן למדוד את התנגדות הכניסה על ידי מדידות מתח בלבד: מודדים את מתח הכניסה כאשר מחובר אליו התנגדות מקור, על ידי שימוש בחוק אוהם ובמחלק מתח מתקבלת התנגדות הכניסה:
:<math>\ Z_L = Z_s \frac{V_L}{V_s-V_L}</math>
כאשר <math>Z_L</math> התנגדות הכניסה, <math>Z_s</math> התנגדות המקור, <math>V_L</math> מתח הכניסה, <math>V_s</math> מתח המקור.
==ראו גם==
* עכבת מוצא

קטגוריה:מאפיינים של מעגלים חשמליים
ואלרי בריסקו-הוקס

ואלרי אן בריסקו-הוקס (באנגלית: Valerie Ann Brisco-Hooks; נולדה ב-6 ביולי 1960) היא אתלטית עבר אמריקאית, היא אלופה אולימפית (לוס אנג'לס 1984) בעלת 3 מדליות זהב. היא האתלטית הראשונה בהיסטוריה שזכתה הן בריצת 200 מטר והן בריצת 400 מטר במדליית זהב באותה אולימפיאדה. בעלת התוצאה ה-12 בטיבה בעולם בריצת 400 מטר בכל הזמנים.

== ביוגרפיה ==
בריסקו-הוקס נולדה בגרינווד, מיסיסיפי. היא התאמנה בקבוצתו של בוב קרסי.

===אלופה אולימפית===
באולימפיאדת לוס אנג'לס (1984) זכתה בריסקו-הוקס בשלוש מדליות זהב, בריצת 200 מטר בשיא אולימפי ואמריקאי חדש של 21.81 שניות, לפני בת ארצה פלורנס גריפית ג'וינר (22.04 שניות) ומרלין אוטי מג'מייקה (22.09 שניות), בריצת 400 מטר בשיא אולימפי ואמריקאי חדש של 48.83 שניות (התוצאה הרביעית בטיבה בכל הזמנים), לפני בת ארצה צ'נדרה צ'יזבורו (49.05 שניות) וקתי סמולווד-קוק מבריטניה (49.43 שניות) ובריצת שליחות 4x400 מטר בשיא אולימפי חדש נוסף של 3:18.29 דקות, לפני קנדה (3:21.21 דקות) ומערב גרמניה (3:22.98 דקות).

בתחרות אתלטיקה שנערכה בציריך, שווייץ ב-21 באוגוסט 1985 ניצחה בריסקו-הוקס באותו היום בריצת 100 מטר בתוצאה של 11.01 שניות את מרליס גר ממזרח גרמניה ובריצת 200 מטר בתוצאה של 21.98 שניות את שיאנית העולם מריטה קוך אף היא ממזרח גרמניה. יומיים לאחר מכן, בתחרות אתלטיקה שנערכה במערב ברלין גרמניה היא ניצחה בריצת 400 מטר בתוצאה של 49.56 שניות.

בתחרות אתלטיקה שנערכה בווסטווד במאי 1986 קבעה בריסקו-הוקס בריצת 100 מטר שיא אישי של 10.99 שניות. בתחרות גראנד פרי שנערכה בספטמבר רומא אותה שנה היא ניצחה בריצת 200 מטר בתוצאה של 22.30 שניות וסיימה שנייה אחרי קוך בריצת 400 מטר בתוצאה של 50.21 שניות.

באליפות העולם שנערכה ברומא, איטליה בשנת 1987 זכתה בריסקו-הוקס במדליית ארד בריצת שליחות 4x400 מטר בתוצאה של 3:21.04 דקות, אחרי מזרח גרמניה (3:18.63 דקות) וברית המועצות (3:19.50 דקות).

באולימפיאדת סיאול (1988) זכתה בריסקו-הוקס במדליית כסף בריצת שליחות 4x400 מטר בשיא אמריקאי חדש של 3:15.51 דקות, אחרי ברית המועצות שקבעה שיא עולם חדש של 3:15.18 דקות ולפני מזרח גרמניה (3:18.29 דקות). התוצאה שקבעה הנבחרת האמריקאית הייתה אף היא טובה משיא העולם הקודם. בנוסף, היא סיימה במקום הרביעי בריצת 400 מטר בתוצאה של 50.16 שניות, המנצחת הייתה אולגה בריזגינה מברית המועצות שקבעה שיא אולימפי חדש של 48.65 שניות ולא הצליחה להגן על תוארה. בשלב חצי הגמר היא קבעה תוצאה של 49.90 שניות.

בריסקו-הוקס פרשה מתחרויות בשנת 1991, היא נשואה לשחקן ה-NFL אלווין הוקס.

== שיאיה האישיים ==
===אצטדיון===
*ריצת 100 מטר: 10.99 שניות (1986)
*ריצת 200 מטר: 21.81 שניות (1984)
*ריצת 400 מטר: 48.83 שניות (1984)

== קישורים חיצוניים ==

* [http://sports123.com/.search?results_page=searchresults.html&p=Valerie+Brisco-Hooks&name=Search sports123.com] 
* [http://www.sporting-heroes.net/athletics-heroes/displayhero.asp?HeroID=7803 מאמר על ואלרי בריסקו-הוקס באולימפיאדת לוס אנג'לס]
* [http://www.sporting-heroes.net/athletics-heroes/displayhero.asp?HeroID=7804 מאמר על ואלרי בריסקו-הוקס אחרי אולימפיאדת לוס אנג'לס ועד סיום הקריירה]

== הערות שוליים ==

קטגוריה:אצניות אמריקאיות
קטגוריה:אתלטיות באולימפיאדת לוס אנג'לס (1984)
קטגוריה:אתלטיות באולימפיאדת סיאול (1988)
קטגוריה:אלופות אולימפיות אמריקאיות: אתלטיקה
קטגוריה:זוכות מדליית כסף אולימפית אמריקאיות: אתלטיקה
קטגוריה:אלופות אולימפיות: ריצת 200 מטרים
קטגוריה:אלופות אולימפיות: ריצת 400 מטרים
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
טמפרטורה וירטואלית

במדעי האטמוספירה, הטמפרטורה הווירטואלית <math>T_v</math> של חבילת אוויר לח היא הטמפרטורה התאורטית אליה צריכה להגיע חבילת אוויר יבש באותו הנפח כדי לקבל ערכים זהים של צפיפות ולחץ כמו של חבילת האוויר הלח. הטמפרטורה הווירטואלית מסייעת לנו להסביר מדוע ביום בו האוויר לח, הטמפרטורה שנרגיש תהיה גבוהה יותר מהטמפרטורה שנרגיש ביום בו האוויר יבש (אוויר בעל אפס אחוזי לחות יחסית).

== חבילת אוויר יבש וחבילת אוויר לח ==
חבילת אוויר יבש היא מושג תאורטי המתאר אוסף של מולקולות אוויר המקובצות יחד. לחבילה כזו ניתן להגדיר נפח, טמפרטורה, וצפיפות - ולכן גם משוואת מצב. אם נוסיף למולקולות האוויר שבחבילה גם מולקולות מים (בצורת אדים) תשתנה הגדרתה - ומעתה היא תכונה חבילת אוויר לח. ככל שריכוז מולקולות המים בחבילת האוויר גבוה יותר, כך תעלה הלחות המוחלטת שלה.

== הקשר בין הלחות והטמפרטורה ==
לחבילת אוויר לח ולחבילת אוויר יבש צפיפויות שונות תחת אותו נפח; הדבר נובע מכך שבחבילת אוויר לח יש מספר גדול יותר של מולקולות ליחידת נפח (מאחר שמלבד מולקולות האוויר היבש יש בחבילה גם מולקולות מים). כדי לחשב את הטמפרטורה של תערובת הגזים (אדים ואוויר) ניתן להתייחס ללחץ הכולל שלהם (באמצעות מודל דלטון) ואל משוואות המצב שלהם. דרך נוספת לחישוב השפעת מולקולות המים על טמפרטורת חבילת האוויר היבש היא חישוב הטמפרטורה הווירטואלית שלה.

== חישוב הטמפרטורה הווירטואלית ==
<math>e=\rho_v R_v T</math> - משוואת המצב של המים (כאשר <math>e</math> הוא לחץ האדים).
<br /><br />
<math>P=\rho_d R_d T</math> - משוואת המצב של האוויר היבש (כאשר <math>P</math> הוא לחץ האוויר).
<br /><br />
נציב בביטוי לצפיפות הכוללת: <br />
<math>\rho_{Tot}=\rho_d+\rho_v</math>.
<br /><br />נעביר אגפים ונקבל את הביטוי לטמפרטורה הווירטואלית:

<math>{T_v}=\frac{T}{1-\frac{e}{p}(1-{\varepsilon})}\, </math>

כאשר <math>\varepsilon</math> הוא היחס בין קבועי אדי המים והאוויר היבש: <math>R_d/R_v</math>.

== השפעת הלחות על הרגשת החום ==
כאשר הלחות באוויר עולה תהיה בדרך כלל טמפרטורה גבוהה מורגשת יותר. אם ביום מסוים עובר שטף נתון של טמפרטורה חמה דרך האטמוספירה, תעלה הטמפרטורה של חבילת אוויר כלשהי במספר מעלות. ביום אחר, לח יותר, ועל אף שאותו שטף חום נכנס לאטמוספירה, הטמפרטורה של אותה מסת אוויר תהיה גבוהה יותר. סיבה נוספת להרגשה זו היא ביולוגית: הגוף מתקשה לקרר עצמו כאשר הלחות באוויר גבוהה, מאחר שפחות זיעה מתאדה ומוסרת חום מהגוף לסביבה.

== חישוב אחוזי הלחות באוויר ==
באמצעות הטמפרטורה הווירטואלית ניתן לחשב את אחוזי הלחות באוויר באמצעות מדידה במכשיר כמו היגרומטר או פסיכרומטר.

== ראו גם ==
* טמפרטורה פוטנציאלית
==קישורים חיצוניים==

קטגוריה:מדעי הטבע
קטגוריה:מדעי כדור הארץ
קטגוריה:מטאורולוגיה
קטגוריה:טמפרטורה
ארנסטו מומבלי

ארנסטו מומבלי (באיטלקית: Ernesto Mombelli; 1867, ממלכת איטליה – 1932, ממלכת איטליה), היה פוליטיקאי וגנרל איטלקי, שכיהן כמפקד הגיס של צבא איטליה בחזית המקדונית במלחמת העולם הראשונה ובהמשך כיהן כמושל קירנאיקה.

==תחילת הקריירה==
מומבלי הצטרף כצוער לחיל הרגלים האיטלקי, גילה הצטיינות והוסמך לקצונה. ב-1913 הועלה לדרגת קולונל, מונה לתפקיד הנספח הצבאי האיטלקי לאימפריה העות'מאנית והוצב באיסטנבול.

==מלחמת העולם הראשונה==
מומבלי צורף לגיס האיטלקי שלחם בחזית המקדונית במלחמת העולם הראשונה תחת פיקודו של קרלו פטיטי די רורטו. במהלך הלחימה החליף מומבלי את די רורטו כמפקד האוגדה ה-35 האיטלקית. במאי 1917 מונה די רורטו למפקד ארמייה בחזית האוסטרו-הונגרית שבצפון איטליה, וב-2 ביולי מונה מומבלי למפקד הגיס האיטלקי בחזית. מומבלי הוביל את כוחותיו במתקפה לאורך עמק הוארדאר בפיקודו הכולל של הגנרל הצרפתי לואי פראנשה ד'אספרה. מתקפת מדינות ההסכמה הסתיימה בניצחון על כוחות מעצמות המרכז ובראשן ממלכת בולגריה, והיא הובילה לתגובת שרשרת ולהכרעת כל המערכה בבלקן. לאחר סיום המלחמה הועלה מומבלי לדרגת לוטננט גנרל.

==שלהי הקריירה ואחריתו==

מיד לאחר המלחמה כיהן מומבלי כמפקד יחידות הקרבינרים בשטחים שנכבשו מידי האימפריה העות'מאנית, אשר פעלו למעשה ככוחות שיטור מקומיים מטעם מדינות ההסכמה ופעל להקמת יחידות ז'נדרמריה מקומיות. ב-5 באוגוסט 1919 הקימו כוחות מדינות ההסכמה בהונגריה מנגנון ממשל צבאי שנוהל בידי 4 גנרלים מטעמן, אחד מהם היה הגנרל מומבלי. הממשל הצבאי החדש נאלץ להתמודד עם אי השקט הפוליטי שיצרה התפרקותה של האימפריה מחד והפלישה של צבא ממלכת רומניה למדינה, מאידך. ארבעת הגנרלים פעלו מתוך חילוקי דעות פנימיים כאשר איטליה וצרפת מצדדות בתביעות הרומנים ובריטניה וארצות הברית מתנגדות.

מומבלי אשר זכה לשבחים רבים על אומץ ליבו ותפקודו במהלך המלחמה, מונה ב-1920 לפקד על המסדר הצבאי סבוי. ב-1922 עוטר הגנרל מומבלי בעיטור המופת של צבא ארצות הברית של חלקו בניצחון מדינות ההסכמה בבלקן ועל היותו חלק מהממשל הצבאי בהונגריה לאחר המלחמה. בין 1922–1924 כיהן כשלישו של המלך האיטלקי ויטוריו אמנואלה השלישי. משלהי 1924 כיהן כמושל קירנאיקה ונודע בקשיחותו הרבה והפעלת הכוח הרב בדיכוי ניסיונות מרידה מצג גורמים מקומיים בחבל, שהובילו למספר רב של נפגעים ופגיעה ממשית ביבולי האיכרים המקומיים. פעולות אילו הובילו להדחתו מתפקידו ב-2 בדצמבר 1926. מומבלי פרש מהחיים הציבוריים והלך לעולמו 6 שנים מאוחר יותר והוא בן 65 שנים.

==לקריאה נוספת==
* H. Collinson Owen[http://www.archive.org/stream/salonicaaftersid00owenuoft/salonicaaftersid00owenuoft_djvu.txt, חזית סלוניקי ומה שאחריה-הזירה הצדדית שסיימה את המלחמה הגדולה], באתר www.archive.org, .

==קישורים חיצוניים==

==הערות שוליים==

קטגוריה:גנרלים איטלקים
קטגוריה:החזית המקדונית במלחמת העולם הראשונה
קטגוריה:אנשי צבא איטלקים במלחמת העולם הראשונה
קטגוריה:מפקדי גייסות במלחמת העולם הראשונה
קטגוריה:איטלקים שנולדו ב-1867
קטגוריה:איטלקים שנפטרו ב-1932
ג'יימס מונטגומרי פלאג

ג'יימס מונטגומרי פלאג (אנגלית: James Montgomery Flagg, 18 ביוני 1877 – 27 במאי 1960) היה אמן ומאייר אמריקאי, המוכר בעיקר הודות לכרזות התעמולה הרבות שיצר.

== ביוגרפיה ==
פלאג נולד בכפר פלהם מאנור שבמדינת ניו יורק. הוא נמשך לציור כבר מגיל צעיר, ובגיל 12 איוריו החלו להתפרסם בכתבי עת. מגיל 14 הפך לאמן קבוע במגזין לייף, וכשנה לאחר מכן הצטרף למגזין ג'אדג'. בין השנים 1894 עד 1898 למד פלאג בבית הספר "ליגת תלמידי האמנות של ניו יורק", ובין השנים 1898 עד 1900 למד אמנות בלונדון ובפאריס. בתום לימודיו שב לארצות הברית, בה פרסם אין-ספור איורים עבור ספרים, כתבי עת, פרסומות וקריקטורות פוליטיות. בין השנים 1903 עד 1907 פרסם במגזין ג'אדג' רצועת קומיקס אהודה במיוחד, בשם "נאט העצבני". בשיא הקריירה שלו, נחשב פלאג למאייר המרוויח ביותר בארצות הברית. פלאג נפטר בגיל 83 בניו יורק, ונקבר בבית הקברות "וודלאון" שברובע הברונקס.

==הדוד סם==
היצירה הידועה ביותר של פלאג הייתה פוסטר תעמולה משנת 1917 שעודד גיוס לצבא ארצות הברית במהלך מלחמת העולם הראשונה. בכרזה הופיעה דמות הדוד סם המצביע על הקורא ואומר - "אני רוצה אותך בצבא ארצות הברית". פלאג לקח את הרעיון לכרזה זו מכרזה דומה שפורסמה בבריטניה ארבע שנים קודם לכן, בה מאויר הלורד קיצ'נר בסיטואציה דומה. למעלה מ-4 מיליון עותקים של הפוסטר הודפסו בארצות הברית במהלך מלחמת העולם הראשונה, ואף יותר במלחמת העולם השנייה. פלאג השתמש בפניו שלו עצמו לדמותו של "הדוד סם" (במראה מבוגר יותר ובתוספת זקן תיש לבן), לטענתו, פשוט כדי לחסוך בעלויות של דוגמן.

== גלריה ==
<gallery widths="150px" heights="150px" perrow="4">
Image:Smart_set_1911_09.jpg|"The Smart Set" שער מגזין משנת 1911
Image:J. M. Flagg, I Want You for U.S. Army poster (1917).jpg|פוסטר התעמולה המפורסם של הדוד סם משנת 1917
Image:Sow victory poster usgovt.gif|קולומביה (מקבילה נשית לדוד סם) שותלת את "גני הניצחון"
Image:FlaggDontReadHistoryMakeIt.jpg | הצי צריך אותך! אל תקרא היסטוריה אמריקאית, עשה אותה!

Image:FlaggWakeUpAmerica.jpg | התעוררי אמריקה, הציוויליזציה קוראת לכל גבר, אישה וילד!
Image:TogetherWeWinJMFlaggWWI.jpg|יחד ננצח! (מלה"ע הראשונה)
Image:JamesMontgomeryFlagg-UncleSamWithEmptyTreasury1920Large.jpg|הדוד סם עם קופה ריקה
</gallery>

== קישורים חיצוניים==

* 
* 
* 

קטגוריה:ניו יורק: אישים
קטגוריה:אמנים אמריקאים
קטגוריה:מאיירים אמריקאים
קטגוריה:אמריקאים שנולדו ב-1877
קטגוריה:אמריקאים שנפטרו ב-1960
עכבת מוצא

עכבת המוצא של מעגל חשמלי היא העכבה החשמלית המורגשת במוצא של המעגל. עכבת המוצא של מעגל מוגדרת כיחס שבין משרעת המתח החשמלי של מקור מתח המחובר למוצא של המעגל לבין משרעת הזרם החשמלי הזורם דרכו כתוצאה ממתח זה. במעגלי זרם ישר ובמעגלים חסרי קיבול והשראות עכבת המוצא היא מספר ממשי והיא נקראת התנגדות המוצא.

ניתן למדוד את התנגדות המוצא על ידי מדידות מתח בלבד: ראשית מודדים את מתח המוצא כאשר לא מחובר אליו עומס, ולאחר מכן מודדים את המתח הנופל על נגד עומס בעל התנגדות ידועה. על ידי שימוש בחוק אוהם ובמחלק מתח מתקבלת התנגדות המוצא:
:<math>\ R_o = R_L \frac{V_o-V_L}{V_L}</math>
כאשר <math>R_o</math> התנגדות המוצא, <math>R_L</math> התנגדות נגד העומס, <math>V_o</math> מתח המוצא ללא עומס ן-<math>V_L</math> מתח המוצא כאשר המעגל מועמס על ידי הנגד <math>R_L</math>.

במעגלים בעלי קיבול או השראות, עכבת המוצא תלויה בתדר, ובכל תדר היא מספר מרוכב. ניתן לבצע מדידת עכבה בכל תדר, באופן דומה לזה שתואר לעיל, אם מוצא המעגל הוא סינוס, ומודדים את המתח המרוכב (הכולל משרעת ומופע) של המוצא. נהוג לסמן עכבת מוצא מרוכבת ב-<math>Z_o</math>.

מגבר מתח נחשב טוב אם עכבת המוצא שלו קטנה, כך שרוב המתח המוגבר נופל על העומס במוצא ולא על ההתנגדות הפנימית של המגבר. לעומת זאת מגבר זרם נחשב טוב אם עכבת המוצא שלו גבוהה, כך שרוב הזרם המוגבר זורם דרך העומס ולא נצרך על ידי המגבר.

==ראו גם==
* עכבת כניסה

קטגוריה:מאפיינים של מעגלים חשמליים
פוקהרה

פּוֹקְהַרָה (בנפאלית: पोखरा) היא בירת פרובינציית גנדאקי במרכז נפאל והעיר השנייה בגודלה במדינה. על פי מפקד האוכלוסין האחרון משנת 2021 אוכלוסיית העיר מנתה 513,504 תושבים.

==גאוגרפיה==
העיר משתרעת על פני 464.2 קמ"ר בדרום מחוז קאסקי שבמרכז פרובינציית גנדאקי בעמק פוקהרה, בקרבת הנהר סטי גנדאקי (Seti Gandaki), במרחק של כ-150 ק"מ צפון-מערבית לבירה קטמנדו, ולמרגלות רכס הרי האנאפורנה, שפסגתו מגיעה לגובה של 8,091 מטרים. 

בצמוד לעיר מדרום, נמצא ; זהו האגם השני בגודלו בנפאל, שהוגדל בשל סכר שנבנה, המספק לעיר אנרגיה הידרואלקטרית. מעל האגם נמצאת גבעה שעליה בנויה סטופה, מקדש בודהיסטי קטן, בשם "מקדש השלום העולמי", ממנו יש תצפית מרהיבה על העיר ועל רכסי ההרים המקיפים אותה. בקרבת העיר נמצאים אגמים נוספים, אליהם ניתן להגיע ברכב או באופניים. 

האקלים באזור הוא סובטרופי, והטמפרטורות מתונות, בקיץ 25–35 מעלות, ובחורף 5–15 מעלות. היא מושפעת מתקופות גשמי המונסון.

==היסטוריה==
העיר נמצאת על נתיב מסחר היסטורי חשוב בין סין וטיבט להודו. במאה ה-17 היא הייתה חלק מממלכת קאסקי, אחת מממלכות נפאל, ובהרים שסביב פוקהרה ניתן למצוא שרידי מבנים מתקופה זו. 

לאחר פלישת סין לטיבט בשנת 1959 הגיעו לאזור פוקהרה כ-300,000 פליטים טיבטים, המתגוררים בכפרים סביב העיר עד היום. הפלישה גם חסמה את נתיב המסחר החשוב שעבר באזור, בין סין להודו. עד שנות ה-60 היה ניתן להגיע לפוקהרה רק רגלית, ובניית הכביש הראשון המחבר בין העיר לבירה קטמנדו הסתיימה רק בשנת 1968. כיום יש בעיר שדה תעופה קטן. 

התושבים משתייכים למגוון קבוצות אתניות של נפאל, ובעיקר לבני הקאס (Khas), גורונג (Gurung) ומגאר (Magar). מבחינת דתית רוב התושבים הם הינדים, ומיעוטם בודהיסטים, בנוסף לקהילה קטנה של מוסלמים.

==תיירות==
העיר מהווה אחד ממוקדי התיירות של המדינה, ובסיס יציאה עבור מטיילים לטרקים בהרי ההימלאיה הנפאליים הסמוכים, כגון האנאפורנה, וכן לפעילויות ספורט אתגרי כגון רפטינג, צניחה חופשית, באנג'י ועוד. בהתאם לכך, גם עיקר כלכלתה מבוססת על התיירות. 

אזור התיירות נמצא באזור ה"לייק סייד" (או "ביידאם"), הסמוך לאגם, וכולל בתי מלון ואכסניות, בתי קפה ומסעדות מערביות רבות, חנויות לממכר ציוד לטרקים וסוכנויות טיולים. 

נמל התעופה פוקהרה משרת את העיר.

==גלריה==
<gallery widths="160px" heights="160px" perrow="5">
קובץ:AnapurnaFromPokhara.jpg|רכס האנאפורנה, כפי שנשקף מסטופת השלום העולמי, בגבעה מעל העיר. 
קובץ:View from Pokhara Valley.jpg|מראה של עמק פוקהרה
קובץ:Location of Pokhara.JPG|מפה המראה את מיקומה של פוקהרה בנפאל
קובץ:Pokhara Airport.jpg|שדה התעופה של פוקהרה
</gallery>

==קישורים חיצוניים==

* 
* [http://nepal.shvilist.com/pokara.html פוקהרה במדריך נפאל]

==הערות שוליים==

קטגוריה:נפאל: ערים
קטגוריה:יישובים שהוקמו ב-1962
פטר בויוביץ'

פטר בּוֹיוֹבִיץ (בסרבית קירילית: Петар Бојовић; 16 ביולי 1858, מישביצ'י, נסיכות סרביה, האימפריה העות'מאנית – 19 בינואר 1945, בלגרד, יוגוסלביה הדמוקרטית פדרלית), היה מרשל סרבי, שכיהן כמפקד הארמייה הראשונה של צבא סרביה בחזית המקדונית במלחמת העולם הראשונה ובהמשך כיהן כראש המטה הכללי של ממלכת יוגוסלביה.

==תחילת הקריירה==
בויוביץ' נולד למשפחה קשת יום בכפר מישביצ'י שבדרום סרביה. תקופת שקיעתה של האימפריה העות'מאנית אשר רשמית שלטה בנסיכות האוטונומית, לוותה במשבר כלכלי חריף ומשפחתו של בויוביץ' נאלצה להגר לבלגרד כדי להתפרנס. ב-6 באוקטובר 1875 התקבל לאקדמיה הצבאית הסרבית והוכשר למקצועות הארטילריה. בויוביץ' נלחם כצוער במלחמה העות'מאנית-סרבית (1876) ובהמשך כקצין ארטילריה במלחמה העות'מאנית רוסית (1877-1878). הוא נלחם במלחמת בולגריה–סרביה (1885) ולאחריה מונה לתפקיד ראש מטה של אוגדה. ב-30 באוגוסט 1893 הועלה לדרגת מייג'ור-ג'נרל וב-1901 מונה לתפקיד מפקד אוגדת "מוראבה" של הצבא הסרבי. במלחמת הבלקן הראשונה כיהן בויוביץ' כראש המטה של הארמייה הראשונה ולאחריה נשלח כאחד מנציגי סרביה לועידת השלום בלונדון.

==מלחמת העולם הראשונה==
במלחמת העולם הראשונה כיהן בויוביץ' כמפקד הארמייה הראשונה אשר נטלה חלק פעיל במערכה על סרביה. ב-6 באוקטובר 1914 השתתפו כוחותיו בקרב דרינה במהלכו הצליחו לבלום את התקדמות כוחות האימפריה האוסטרו-הונגרית, אך במחיר אבדות כבדות. במהלך הקרב נפצע בויוביץ' קשה ונאלץ לשהות בתקופת החלמה ושיקום ממושכות. במקומו מונה לפקד על הארמייה הגנרל ז'יוויין מישיץ'. בנובמבר 1915 חזר בויוביץ' לפיקוד על הארמייה הראשונה והצליח לעכב את התקדמות צבא ממלכת בולגריה, הישג שאיפשר לצבא וההנהגה הסרבים להתארגן באופן מסודר יחסית לנסיגה דרך אלבניה. ב-12 בינואר 1916 מונה לסגן הרמטכ"ל הסרבי, אך בגלל מתיחות קשה מול מפקד החזית הגנרל אדולף גיומא, הודח מתפקידו בראשית 1918. רק לאחר מינויו של הגנרל לואי פראנשה ד'אספרה הוחזר בויוביץ' לשירות פעיל ופיקד שוב על הארמייה הראשונה. בויוביץ' השתתף עם כוחותיו במתקפת כוחות מדינות ההסכמה לאורך עמק הוארדאר שהובילה לתבוסת מעצמות המרכז וכניעת ממלכת בולגריה. ב-26 בספטמבר זכה לתואר וויווד על חלקו בשחרור סרביה.

==שלהי הקריירה ואחריתו==
ב-1921 התמנה לראש המטה הכללי של ממלכת יוגוסלביה ובשלהי 1922 פרש משירות פעיל. בראשית מלחמת העולם השנייה מונה בויוביץ' על ידי המלך פטר השני כעוזר מיוחד לראש המטה הכללי של הממלכה, אך מפאת גילו היה תפקידו סמלי בלבד. בויוביץ' הלך לעולמו בינואר 1945 והוא בן 86 שנים.

==ראו גם==
* המערכה על סרביה במלחמת העולם הראשונה

==לקריאה נוספת==
* H. Collinson Owen[http://www.archive.org/stream/salonicaaftersid00owenuoft/salonicaaftersid00owenuoft_djvu.txt, חזית סלוניקי ומה שאחריה-הזירה הצדדית שסיימה את המלחמה הגדולה], באתר www.archive.org, .

==קישורים חיצוניים==

* 

==הערות שוליים==

קטגוריה:מרשלים סרבים
קטגוריה:סרביה במלחמת העולם הראשונה
קטגוריה:החזית המקדונית במלחמת העולם הראשונה
קטגוריה:אנשי צבא סרבים במלחמת העולם הראשונה
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול

קטגוריה:ילידי 1858
קטגוריה:נפטרים ב-1945
BA-64

BA-64 (מרוסית: Бронеавтомобиль 64 בעברית: רכב ממוגן 64) היא שריונית שפותחה בברית המועצות ושימשה בצבא האדום במהלך מלחמת העולם השנייה.

השריונת בעלת הנעה 4X4, ושימשה בעיקר למטרות סיור וקישור. ה-BA-64 שירת בצבא ברית המועצות החל מ-1942 עד לשנות ה-60, כאשר סך בכל נוצרו בסביבות ה-9,100 כלים מהגרסאות השונות של ה-BA-64.

== פיתוח ==
ה-Sd.Kfz.222 הגרמני בעל הדמיון העיצובי ל-BA-64.
עד לפיתוח ה-BA-64 בשנת 1942, הרכבים המשוריינים הקיימים בצבא ברית המועצות כמו ה-BA-20 היו מיושנים, בעלי מיגון קל מדי אשר לא עמדו בסטנדרטים של מלחמת העולם השנייה כאשר נאלצו להתמודד עם הרק"ם הגרמני.

עבודת הפיתוח על ה-BA-64 החלה ביולי 1941, חודש בלבד אחרי פלישת הצבא הגרמני לברית המועצות במבצע ברברוסה כאשר עלה צורך מיידי בפיתוח רק"ם סיור קל שיעמוד בסטנדרטים העדכניים. פיתוח ה-BA-64 נעשה על ידי חברת גא"ז שנשענה על רכב השטח GAZ-64 ובהשראת המשוריינים הגרמנים שהצבא הרוסי פגש בשדה הקרב, במיוחד ה-Sd.Kfz. 222, ממנו נפל כלי אחד שלל והגיע לחברת GAZ.

ב-9 בינואר 1942 חברת גא"ז הפיקה אב טיפוס ראשון לרכב המשוריין בשם הראשוני שלו: אובייקט 64-152. ב-14 במרץ 1942, לאחר ניסויי שטח של הצבא ומספר תיקונים, התקבל הכלי לצבא הסובייטי בשם BA-64 כאשר כבר ביולי באותה השנה הגיעו הכלים הראשונים לחזית המזרחית לטבילת אש ראשונה.<br />
ה-BA-64 הוכיח את עצמו בשדה הקרב כרכב סיור אמין בעל רמת מיגון טובה, במיוחד הוכיח את עצמו ה-BA-64 בלחימה אורבנית, זאת הודות לזווית ההגבהה הגבוהה של המקלע שהיה מסוגל להגיע לקומות העליונות של מבנים.

== גרסאות ==
* BA-64: הדגם הראשוני המבוסס על רכב השטח GAZ-64 אשר שימש כרק"ם סיור.
** BA-64B: גרסה המבוססת על ה-GAZ-67 בעלת שדרוגים למערכת ההינע ובולמי הזעזועים, כמו גם שיפור במיגון הצדדי.
** BA-64V: גרסה אשר שימשה להתניידות על גבי מסילות רכבת.
** BA-64G: גרסה שפותחה כדי לשלב התניידות רגילה (כבישים ושטח) ונסיעה על גבי מסילות רכבת, לשם כך הותקנו ארבע גלגלי רכבת, אחד לצד כל צמיג והכלי היה מסוגל לעבור מהצמיג לגלגל הרכבת כאשר היה צורך בכך.
** BA-64D: גרסה בעלת צריח משופר ומחוזק על מנת להרכיב את המקלע הכבד DShK בעל קליבר של 12.7 מ"מ.
** BA-64E: גרסת הכלי שפותחה כדי להסיע מספר גדול יותר של לוחמים, כך על ידי בנייה מחדש של החלק האחורי של הכלי הורחב מספר הלוחמים בצוות ל-6.
**BA-64Z: גרסה להתניידות בתנאי שלג בה הוחלפו הצמיגים במערכת של זחלים בחלק האחורי ומגלשיים בחלק הקדמי.

== קישורים חיצוניים ==

* פירוט ה-BA-64 על כל דגמיו באתר [http://www.battlefield.ru/index.php?option=com_content&task=view&id=21&Itemid=50&lang=en בטלפיילד] .

== הערות שוליים ==

קטגוריה:שריוניות
קטגוריה:כלי רכב משוריינים סובייטיים
קטגוריה:אמצעי לחימה סובייטיים במלחמת העולם השנייה
קטגוריה:כלי רכב שהושקו ב-1942
קטגוריה:כלי רכב גא"ז
קטגוריה:רכבי סיור
המשטרה הפדרלית של אוסטריה

סמל המשטרה הפדרלית של אוסטריהתג המשטרה הפדרלית האוסטרית
המשטרה הפדרלית של אוסטריה (גרמנית: Bundespolizei) היא משטרה פדרלית באוסטריה שנוסדה ב-1 ביולי 2005 ומהווה לגוף השיטור הפדרלי הלאומי העיקרי במדינה לענייני אכיפת חוק ושמירה על הסדר הציבורי.
==היסטוריה==
תג היחידה של אגף וינה של המשטרה הפדרלית האוסטרית
עד שנת 2005 המשטרה הפעילה כוחות שיטור בערים הגדולות, כוינה הבירה, זלצבורג וגראץ. ב-2004 ממשלת אוסטריה הסכימה לאגד שני כוחות משטרה עם השירות לחקירות פשיעה, כוח השיטור לביטחון הציבור והז'נדרמריה האוסטרית.
==מבנה==
המשטרה כפופה למשרד הפנים הפדרלי (Bundesministerium für Inneres) וכוללת 9 פיקודים מחוזיים.
*פיקוד משטרת המדינה של וינה (Landespolizeikommando Wien)
*פיקוד משטרת המדינה של זלצבורג (Landespolizeikommando Salzburg)
*פיקוד משטרת המדינה של טירול (Landespolizeikommando Tirol)
*פיקוד משטרת המדינה של וורארלברג (Landespolizeikommando Vorarlberg)
*פיקוד משטרת המדינה של שטאיירמארק (Landespolizeikommando Steiermark)
*פיקוד משטרת המדינה של אוסטריה עילית (Landespolizeikommando Oberösterreich)
*פיקוד משטרת המדינה של אוסטריה תחתית (Landespolizeikommando Niederösterreich)
*פיקוד משטרת המדינה של קורינתיה (Landespolizeikommando Kärnten)
*פיקוד משטרת המדינה של בורגנלנד (Landespolizeikommando Burgenland)
*אקדמיית הביטחון (Sicherheitsakademie, SIAK)
*מרכזי האימון של כוחות הביטחון (Bildungszentren der Sicherheitsexekutive, BZS)
*משטרת האוויר

==ראו גם==
*יחידת קוברה
*ז'נדרמריה (אוסטריה)
*DSN - שירות הביטחון והביון האוסטרי. יורש BVT שקדם לו
*המשטרה הפיננסית
*משמר המשפט

==קישורים חיצוניים==

* 

קטגוריה:אוסטריה: ארגונים משטרתיים
קטגוריה:משטרות פדרליות
סנטה מריה דל נרנקו

כנסיית סנטה מריה דל נרנקו (בספרדית: Iglesia de Santa María del Naranco, באסטורית: Ilesia de Santa María'l Narancu) היא כנסייה קתולית אסטורית בעלת ארכיטקטורה טרום-רומנסקית הממוקמת על שיפולי הר נרנאקו, כ-3 קילומטרים מאוביידו, שבצפון ספרד. רמירו הראשון, מלך האסטורים הורה לבנות אותה כארמון מלכותי כחלק מקומפלקס גדול בהרבה שכולל גם את כנסיית סן מיגל דה ליליו אשר ממוקמת 100 מטר ממנה. היא הושלמה ב-848. המבנה הוסב להיותו כנסייה בסוף המאה ה-13. הכנסייה הוכרזה כאתר מורשת עולמי על ידי אונסק"ו בשנת 1985.

== מבנה ==
הכנסייה עצמה אינה כמו אף בניין בן התקופה שאנו מכירים. בפועל היא מבנה בסגנון פורטיקו, אם ניתן בכלל לנכס מושג כזה למבנה נוצרי דתי. עד כמה שניתן להבין מממצאים ארכאולוגיים, המזבח היה ממוקם באחת המרפסות ועל כן נראה שהתפילה התנהלה מחוץ למבנה. ההבדל הגדול הוא שעושה רושם שהייתה כניסה צידית וחלק מהמתפללים קיבלו כניסה לחלק הפנימי של המבנה. הקישוט הפנימי שונה אף יותר ממודלים קלאסיים כמו המתאר החיצוני. על הקירות הפנימיים ישנם עיטורים תמוהים אשר מהם בוקעות צלעות הבניין. כמו כן עמודי התווך בנויים בסגנון שונה מאוד מהאפייני לתקופה ולאופי הכללי של המבנה.

==קישורים חיצוניים==

* 

קטגוריה:ספרד: כנסיות
קטגוריה:אוביידו
מנחם גוטמן

מנחם (חמי) גוטמן (נולד בנובמבר 1936) הוא ביופיזיקאי ישראלי, פרופסור אמריטוס במחלקה לנוירובילוגיה בפקולטה למדעי החיים באוניברסיטת תל אביב. גוטמן הוא חבר האקדמיה האירופית למדעים, סופר וצייר.

== קורות חייו ==
גוטמן נולד בתל אביב לצייר נחום גוטמן ואשתו דורה. את שנות ילדותו בילה בתל אביב, שם ינק את אהבת הציור מאביו ואת אהבת הכתיבה מסבו, הסופר ש. בן ציון. גוטמן היה חניך השומר הצעיר (גדוד יחיעם, קן צפון) ובוגר תיכון חדש בתל אביב. בשנת 1954 התגייס לגדוד 88 של הנח"ל המוצנח ובמהלך שירותו הסדיר השתתף בפעולות התגמול ובמלחמת סיני (מבצע קדש). כמו כן, היה רועה צאן בקיבוץ מגן. לאחר שחרורו משירות סדיר, גוטמן שרת כחייל מילואים בסיירת שריון במלחמת ששת הימים ובמלחמת יום הכיפורים, בה נפצע במהלך הקרבות. גוטמן נישא לרות דים בשנת 1960, ונולדו להם שני ילדים, גילי וגיורא.

בשנת 1957, גוטמן החל לימודיו לתואר במיקרוביולוגיה במכון האוניברסיטאי למדעי הטבע באבו כביר, שהיווה את הבסיס להקמתה של אוניברסיטת תל אביב, והוא סיים את לימודיו לתואר שני בשנת 1961. לאחר סיום הלימודים, גוטמן נרשם ללימודי דוקטורט בביוכימיה בבית הספר לרפואה באוניברסיטה העברית בירושלים, על-אף שאת המחקר ביצע בפועל במכון למחקר ביולוגי בנס ציונה. במהלך לימודיו, החל משנת 1960, שימש כמדריך בבית הספר לכימיה באוניברסיטת תל אביב. לאחר שסיים את לימודי הדוקטורט, הוא פנה ללימודי פוסט-דוקטורט באוניברסיטת קליפורניה בסן פרנסיסקו אצל פרופ' תומאס סינגר (Thomas P. Singer).

ב-1971 חזר גוטמן לישראל והקים מעבדת מחקר במחלקה לביוכימיה באוניברסיטת תל אביב. בראשית דרכו, חקר אנזימים מיטוכונדריאלים וביצע אנליזות קינטיות לאנזימים שונים. בשנת 1979, גוטמן פיתח, יחד עם פרופסור דני הופרט מבית הספר לכימיה, מערכת למעקב אחר מעברי פרוטונים בין מולקולות לממס בתמיסה. המערכת הניסויית התבססה על עירור של מולקולות צבע שהוביל לשחרור של פרוטון לתמיסה. התצפיות הניסוייות התבססו על שינויים מהירים (מיקרושניות) ומהירים מאוד (פיקושניות) בספקטרום הבליעה והפלואורסצנציה של התמיסה, שנותחו באמצעות אינטגרציה של משוואות קצב דיפרנציאליות. מדידות אלו שימשו בעיקר כדי לחקור את האתרים הפעילים של חלבונים, המרחב הבין-ממברנלי של ממברנות מרובות שכבות, הסביבה המימית של מיצלות הפוכות ושכבת הסולבציה של חלבונים (מולקולות המים הנמצאות בסמוך לחלבונים). גוטמן פרסם לאורך השנים למעלה מ-150 מאמרים מדעיים והדריך כ-50 תלמידים לתארים מתקדמים.

בשנת 2002 נבחר גוטמן לאקדמיה האירופית למדעים.

ביום העצמאות ה-61 לישראל נמנה עם מדליקי המשואות בטקס הדלקת המשואות.

== ספרי ילדים שפרסם ==
מנחם גוטמן פרסם שני ספרי ילדים:
* שמלת הקסמים עם תמר ברגמן, 1981, הוצאת כתר
* הנסיכה, הדרקון והחור, 1985, הוצאת מסדה

== קישורים חיצוניים ==

* 
* [https://en-lifesci.tau.ac.il/profile/mena אתר הבית של פרופסור חמי גוטמן במחלקה לביוכימיה של אוניברסיטת תל אביב]
* 
* 
* 

== הערות שוליים ==

קטגוריה:סגל אוניברסיטת תל אביב: נוירוביולוגיה, ביוכימיה וביופיזיקה
קטגוריה:ביופיזיקאים ישראלים
קטגוריה:ביוכימאים ישראלים
מנחם
קטגוריה:בוגרי תיכון חדש
קטגוריה:בוגרי השומר הצעיר
קטגוריה:חברי גרעיני נח"ל
קטגוריה:בעלי תואר דוקטור מהאוניברסיטה העברית בירושלים
קטגוריה:אנשי היישוב ילידי הארץ
קטגוריה:משיאי משואה ביום העצמאות: 2009
קטגוריה:ישראלים שנולדו ב-1936
יחידת קוברה

יחידת קוברה (בגרמנית: Einsatzkommando Cobra) היא יחידת מבצעים טקטית למלחמה בטרור שכפופה למינהל הכללי לביטחון הציבור של משרד הפנים האוסטרי.

==היסטוריה==
היחידה הוקמה ב-1978 והייתה ידועה בשם יחידת הז'נדרמריה (GEK, Gendarmerieeinsatzkommando). היחידה פעלה כדי להגן על אזרחי אוסטריה וכדי למנוע מתקפות טרור על אדמתה. משימה זו הוטלה על היחידה כמסקנה בעקבות טבח הספורטאים הישראליים באולימפיאדת מינכן 1972 והפיגועים בשנות השבעים באוסטריה כנגד מטרות יהודיות וישראליות. ב-2002 שונה שם היחידה ל"יחידת קוברה".

היחידה השתתפה במבצעי חילוץ בני ערובה מבית הכלא גראץ קארלאו ב-1996. ב-17 באוקטובר 1996 חילצה יחידת קוברה חטופים ממטוס, כשכלי הטיס עדיין היה באוויר. ארבעה קצינים מהיחידה ליוו אסירים מהעיר לאגוס, בירת ניגריה, במטוס טופולב 154 בטיסת איירופלוט. במהלך הטיסה אחד מהניגרים איים בסכין על צוות תא הטייס ותבע לנחות בגרמניה או דרום אפריקה, רביעיית הלוחמים השתלטה על האיש והעבירה אותו לידי הרשויות בנחיתה. לקצינים הוענק עיטור מיוחד מטעם הנשיא הרוסי, ולדימיר פוטין.

==קישורים חיצוניים==

* 
* [https://web.archive.org/web/20101208065454/http://www.specialoperations.com/Foreign/Austria/Default.html מידע על הכוחות המיוחדים האוסטריים]
* [http://www.bmi.gv.at/cms/bmi_eko_cobra/ יחידת קוברה באתר משרד הפנים האוסטרי]

קטגוריה:אוסטריה: ארגונים משטרתיים
קטגוריה:וינר נוישטאדט
המשטרה הפדרלית של אוסטרליה

המשטרה הפדרלית באוסטרליה (באנגלית: The Australian Federal Police, בראשי תיבות: AFP) הוקמה ב-19 באוקטובר 1979 כיורשת למשטרת הקהילייה, משטרת טריטוריית הבירה האוסטרלית ולשכת הסמים הפדרלית של אוסטרליה. המשטרה הפדרלית כפופה למשרד הפנים והתובע הכללי האוסטרלי ועד נובמבר 2007 הייתה כפופה למשרד המשפטים והמכס.

==משימות==
המשטרה הפדרלית אחראית על:
*הגנת האינטרסים הלאומיים של אוסטרליה מפני פשיעה חמורה במדינה ומחוצה לה;
*הענקת שירותי שיטור בעיר הבירה ובאיים הסמוכים לאוסטרליה;
*אבטחת בכירי הממשל באוסטרליה;
*מפקד המשטרה הוא היועץ הראשי של ממשלת אוסטרליה בענייני משטרה;
*מאבק בסחר לא חוקי בסמים;
*מאבק בהברחה מאורגנת של בני אדם, למטרות זנות או ניצול אנוש;
*מאבק בהונאה חמורה;
*אספקת מידע נכון אודות פשעי היי טק ומאבק בהם;
*חקירה, מניעה ומאבק בטרור;
*מאבק בהלבנות הון ופשע מאורגן;

==מבנה==
=== צוותים משולבים ללוחמה בטרור ===
הצוותים המשולבים ללוחמה בטרור הם קציני מודיעין המנהלים חקירות למניעת טרור ואלימות קיצונית בכל טריטוריה ומדינה באוסטרליה.

===מרכז מאגר הנתונים לפצצות===
מרכז מאגר הנתונים לפצצות הוא המקור העיקרי למודיעין בתחום שימוש לא מורשה בחומרי נפץ. המרכז מספק דו"ח סטטיסטי מדי שנה על כל תקריות הנפץ. פועלת מאז 1978.

===המרכז לפשעי היי טק===
הוא יחידת הסייבר הלאומית של אוסטרליה, הנאבקת בפשעי מחשב ופועלת בשיתוף פעולה עם ארגון הביון והביטחון האוסטרלי (Australian Security Intelligence Organisation) ומינהל האותות האוסטרלי (Australian Signals Directorate). המרכז אחראי לתיאום בין ארגוני אכיפת החוק לצורך מאבק בפשעי מחשב ואבטחת תשתיות מחשוב ממשלתיות.

=== מכללת המשטרה הפדרלית האוסטרלית ===
מבנה המכללה 
מכללת המשטרה הפדרלית (Australian Federal Police College) מהווה את מתקן האימונים של המשטרה.

===לשכת הסמים הפדרלית===
לשכת הסמים הפדרלית של אוסטרליה (Federal Bureau of Narcotics) היא הארגון המרכזי באוסטרליה למאבק בסחר בסמים והיא חלק מהמשטרה הפדרלית.

ב-1969 ייסד ראש ממשלת אוסטרליה, ג'ון גורטון, את הוועדה הלאומית למאבק בתפוצת הסמים (National Standing Control Committee on Drugs of Dependence). אלן קרמודי, היה יו"ר הוועדה הראשון. קרמודי היה מנהל המכס האוסטרלי והוא הקים את לשכת הסמים (Narcotics Bureau) אגף במכס שתכליתו להילחם בסמים ברמה הלאומית. לשכת הסמים הפדרלית הוכפפה בספטמבר 1979 למשרד המשפטים האוסטרלי וכעבור זמן קצר הפכה לחלק מהמשטרה הפדרלית של אוסטרליה.

==ראשי המשטרה הפדרלית==
הקצין הבכיר ביותר במשטרה הוא הנציב (Commissioner).
{| class="wikitable sortable" border=1 cellpadding=5 cellspacing=0
! דרגה || שם || תקופת כהונה
|-
! colspan= 3 style="background:white;" | נציב המשטרה הפדרלית האוסטרלית
|-
| נציב || קולין וודס || 1 באוגוסט 1979 – 1 בינואר 1982
|-
| נציב (מייג'ור-גנרל) || רונלד גריי || 1 בינואר 1982 – 30 בנובמבר 1988
|-
| נציב || פיטר מק'וליי || 30 בנובמבר 1988 – 1 ביוני 1994
|-
| נציב || מייקל ג'ון פלמר || 1 ביוני 1994 – 2 באפריל 2001
|-
| נציב || מיק קילטי || 2 באפריל 2001 – 2 בספטמבר 2009
|-
| נציב || טוני נגס || 7 בספטמבר 2009 – 30 בספטמבר 2014
|-
| נציב || אנדרו קולווין ||30 בספטמבר 2014 – 2 באוקטובר 2019
|-
| נציב || ריס קרשו ||אוקטובר 2019 – מכהן
|}

==סוכנויות דומות במדינות אחרות==

==קישורים חיצוניים==

* 

* [https://web.archive.org/web/20130409215512/http://borsec.com.au/Default.aspx אודות לשכת הסמים הפדרלית של אוסטרליה] 

==הערות שוליים==

קטגוריה:אוסטרליה: צבא וביטחון
קטגוריה:משטרות פדרליות
המשטרה הפדרלית של בלגיה

ניידות משטרה בבריסל
המשטרה הפדרלית של בלגיה (בהולנדית: Federale Politie; בצרפתית: Police Fédérale du Belgique) היא משטרת בלגיה וארגון אכיפת חוק בבלגיה שנוסד ב-7 בדצמבר 2001. המשטרה הוקמה מתוך סדרת ארגונים שקדמו לה: הז'נדרמריה; חילות הצבא של משרד הפנים הבלגי והמשטרה המשפטית הפדרלית. המשטרה הפדרלית הבלגית אחראית לביטחון פנים במדינה כאשר מפקד המשטרה הוא הנציב הכללי שאחראי לשלוש המחלקות המבצעיות העיקריות בארגון:
*המשטרה האדמיניסטרטיבית
*יחידת התמיכה המבצעית
*מכתז"יתהמחלקה לחקירות פשיעה – המשטרה המשפטית

==מבנה==
250x250 פיקסלים
סירה של משטרת בלגיה
*הקומיסריות הכללית
**המחלקה לשיתוף פעולה משטרתי בינלאומי - כוללת לשכות קישור למשטרות מקבילות במדינות שכנות וקישור לאינטרפול ויורופול.
**המחלקה ליחסים עם משטרות מקומיות
**המחלקה למודיעין מבצעי משטרתי
**מחלקת היחידות המיוחדות - הוקמה ב-1972
**המחלקה לתיאום מרכזי
*המחלקה האדמיניסטרטיבית של המשטרה, המשטרה האדמיניסטרטיבית (הולנדית: Bestuurlijke politie; צרפתית: Police administrative; גרמנית: Verwaltungspolizei) כוללת חמישה משימות: אבטחה, סיוע כללי, תחבורה ותמיכה אווירית ויבשתית.
**הפלוגות לאבטחת המשפחה המלכותית - ארגון אבטחת אישים בבלגיה
**מחלקת משטרת התנועה
**מחלקת התקשורת המשטרתית - אבטחת גבולות המדינה
**מחלקת הרזרבה הכללית - סיוע למשטרה המקומית
**שירות הפרשים
**שירות האוויר
*המינהל הכללי של המשטרה המשפטית היא המחלקה הפדרלית לחקירות פשיעה והמשטרה המשפטית בבלגיה (הולנדית: Gerechtelijke politie; צרפתית: Police judiciaire; גרמנית: Gerichtspolizei).
**חטיבת המודיעין והמבצעים (DJO)
**החטיבה לפשע אישי (DJP) אחראית למאבק בסחר בבני אדם
**החטיבה לפשעי רכוש (DJB) אחראית למאבק בגנבות רכב, הברחות שונות, גנבת יצירות אמנו, שודים מזוינים והברחות נשק
**החטיבה לפשע פיננסי וכלכלי (DJF) נאבקת בשחיתות, פשעי כלכלה ופשע מאורגן כלכלי ופשעי מחשב
**היחידה הפדרלית לפשעי מחשב
**חטיבת הפשע המאורגן (DJC) נאבקת בפשע המאורגן ברמה אסטרטגית, טקטית ומבצעית. נלחמת בכנופיות פשע כ"מלאכי הגיהנום" הקנדיים ואנשי המאפיה הרוסית, הבלקנית והאסייתית
**התוכנית הפדרלית להגנת עדים
**החטיבה לזיהוי פלילי (DJT)
**החטיבה לפשע צבאי (DJMM) חוקרת פשעים ומעשי שחיתות בשורות הצבא הבלגי

* ועדה פ' - ועדת הפיקוח הפרלמנטרית על המשטרה הבלגית

==קישורים חיצוניים==

* 

קטגוריה:בלגיה: צבא וביטחון
קטגוריה:משטרות פדרליות